OzLabs/hebrew-wiki-articles huggingface dataset:
ה' בשבט

על פי הלוח העברי הקבוע, ברוב השנים, פרשת בר המצווה של ילד שנולד בה' שבט היא פרשת בא. אבל אם בר המצווה חל בשנה שלמה או כסדרה המתחילה ביום חמישי (שנה מקביעות הכז, השא או השג) פרשת בר המצווה היא פרשת בשלח. 

==חגים ואירועים==
* תענית צדיקים במגילת תענית בתרא על מות הזקנים שהאריכו ימים אחרי יהושע בן נון

==אירועים היסטוריים==
* ה'רצ"ט – הפעם הראשונה שתקופת שמואל נפלה בתאריך זה
* ה'תכ"ח – הקבורה הראשונה בבית הקברות היהודי של יהדות קוראסאו באי קוראסאו.
* ה'תרנ"ב – נסגרה ישיבת וולוז'ין בעקבות דרישת שר ההשכלה הרוסי שהישיבה תעמוד בדרישה של לימוד השפה הרוסית
* ה'תר"ץ – תחילת העלייה החמישית, בה עלו ארצה מעל ל-200,000 יהודים
* ה'תש"ג – מברק הפלה נשלח
* ה'תש"ח – כל לוחמי מחלקת הל"ה נהרגו בקרב בעת שהיו בדרכם לתגבר את גוש עציון

==נולדו==
* ה'תקצ"ב – הרב חיים ברלין אב"ד ור"מ וולוז'ין, רבה של מוסקבה וירושלים (נפטר י"ג בתשרי ה'תרע"ג)
* ה'תרי"ט – נחום סוקולוב, הנשיא החמישי של ההסתדרות הציונית העולמית, סופר, מתרגם ומשורר (נפטר בה'תרצ"ו)
* ה'תרמ"א – רבי דב בריש ויידנפלד, הרב מטשעבין, ראש ישיבה, פוסק, וחבר מועצת גדולי התורה. (נפטר בי' בחשוון ה'תשכ"ו)
* ה'תרנ"ז – הרב רפאל נחמן הכהן, אוטוביוגרף, סופר סיפורי חסידים ועוד, אביו של הרב יואל כהן (נפטר בי"ז בתשרי ה'תשמ"ח) 
* ה'תרפ"ד – יהודה פרח, חבר הכנסת מטעם הליכוד (נפטר ב-ה'תשנ"ט)
* ה'תש"ן – אליעד נחום, מדבב, זמר-יוצר, מוזיקאי, מלחין, רקדן ושחקן טלוויזיה ישראלי

==נפטרו==
* ה'תקמ"ו – משה מנדלסון, אבי תנועת ההשכלה (נולד ה'תפ"ט)
* ה'תק"ן – ישראל בנימין באסאן, רבה של יהדות רג'ו אמיליה (נולד ה'תס"ב)
* ה'תרכ"ט – רבי חיים דוד חזן, אב בית דין באזמיר, והראשון לציון בירושלים
* ה'תרס"א – שמעון זאב (וילהלם קרל) רוטשילד, איל הון ופילנתרופ יהודי-גרמני בן משפחת רוטשילד, כונה "הברון הצדיק". (נולד בג' בסיוון ה'תקפ"ח)
* ה'תרס"ה – רבי יהודה אריה ליב אלתר האדמו"ר מגור, בעל ה"שפת אמת" (נולד ב-ה'תר"ז).
* ה'תר"ץ – הרב אברהם אהרן יודלביץ, רב הכולל לאגודת הקהילות בניו יורק ונשיא אגודת הרבנים המטיפים של ארצות הברית וקנדה.
* ה'תש"ז – רבי צבי שטיינמן, רבה של ניז'ני נובוגרוד ברוסיה, ואחר כך רבה של רחובות.
* ה'תשל"ב – רפאל חסמן, עיתונאי וסופר עברי, חבר מערכת הצופה. (נולד בח' בחשוון ה'תרנ"ה)
* ה'תשפ"ד – דרור קשטן, מאמן נבחרת ישראל בכדורגל
----

* ד' בשבט – ו' בשבט
* שבט

ה05
י05
ו' בשבט

על פי הלוח העברי הקבוע, ברוב השנים, פרשת בר המצווה של ילד שנולד בו' שבט היא פרשת בא. אבל אם בר המצווה חל בשנה המתחילה ביום חמישי פרשת בר המצווה היא פרשת בשלח.

==אירועים היסטוריים==
* ה'תקפ"ד – הפעם הראשונה שתקופת שמואל נפלה בתאריך זה
* ה'תרצ"ג – אדולף היטלר מפזר את הפרלמנט הגרמני
* ה'תש"ז – אנשי אצ"ל חוטפים את נשיאו הבריטי של "בית המשפט המחוזי של המנדט" בתל אביב
* ה'תשנ"ז – ממשלת ישראל מאשרת את הסכם חברון
* ה'תשס"א – שימוש ראשון במרגמות ברצועת עזה, הפלסטינים יורים לעבר נצרים
* ה'תשס"ד – 11 הרוגים בפיגוע התאבדות באוטובוס בקו 19 בירושלים
* ה'תשע"ז – החלה משטרת ישראל בפינוי עמונה במבצע שנקרא "מבצע גן נעול".
* ה'תשפ"ג – פיגוע הירי בנווה יעקב: פיגוע ירי בו נרצחו שבעה בני אדם ושלושה נוספים נפצעו

==נולדו==
* ה'תרל"ה – רבי אלחנן וסרמן, ראש ישיבה ופרשן תלמוד ליטאי בולט, מחבר "קובץ שיעורים", חבר מועצת גדולי התורה של אגודת ישראל ומתנגד חריף לציונות. (נרצח בי"א בתמוז ה'תש"א)
* ה'תרפ"ז – יצחק גנוז (גנוזוביץ), חוקר פולקלור, סופר ומשורר. עורך כתב העת ידע-עם, במה לפולקלור יהודי
* ה'תרס"ד – משה צבי סגל, פעיל בולט בתנועות וארגונים שונים, בהם "ברית הבריונים", ברית החשמונאים, אצ"ל, לח"י, כפר חב"ד ועוד. יקיר ירושלים לשנת 1974.
* ה'תשי"ד – שמואל וילוז'ני, שחקן ישראלי

==נפטרו==
* ה'ש"ט – רבי אליהו בחור, בלשן ומדקדק עברי וחוקר המסורה, ממדקדקי העברית בימי הביניים, ומראשוני הכותבים ספרות ביידיש.
* ה'תקע"א – רבי יעקב נאומבורג, רב ראש ישיבה באופנבך על המיין, פרשן המסכתות הקטנות.
* ה'תרפ"ג – מקס נורדאו, ממייסדי התנועה הציונית, הוגה דעות, נואם וסופר, הוגה חזון "יהדות השרירים". (נולד בה'תר"ט)
* ה'תרפ"ו – רבי חיים צבי טייטלבוים, רבה של סיגט והאדמו"ר מסיגעט. (נולד בי"ג בטבת ה'תר"ם)
* ה'תרל"ט – רבי רפאל יום טוב ליפמן היילפרין, רב ופוסק ליטאי, רבה של ביאליסטוק, שנודע בספרו "עונג יום טוב". (נולד בה'תקע"ו)

----
* ה' בשבט – ז' בשבט
* שבט

ה06
י06
ארצ'יבלד לייטץ'

ארצ'יבלד לייטץ (באנגלית: Archibald Leitch;
27 באפריל 1865, גלאזגו, סקוטלנד – 25 באפריל 1939) היה אדריכל סקוטי. הוא מפורסם בעיקר בשל תכנונם של אצטדיוני כדורגל ברחבי הממלכה המאוחדת.

עבודתו המוקדמת של לייטץ' התמקדה לרוב בבניית בתי חרושת ומפעלים בעיר הולדתו, גלאזגו. הוא החל בתכנון אצטדיונים בשנת 1899, כאשר נקרא לתכנן את אצטדיון אייברוקס, אצטדיונה החדש של גלאזגו ריינג'רס. האצטדיונים שתוכננו על ידיו נחשבו בתחילה ליותר מעשיים מאשר אלגנטיים או מעוצבים, וללא ספק הושפעו מעבודותיו המוקדמות בתכנון מבנים תעשייתיים. באופן טיפוסי, היציעים של לייטץ' נבנו בשתי דרגות, כאשר מעקות מוצלבים הותקנו בקדמת היציע העליון וכן נבנו גגות מכוסים זפת שקצותיהם פנו לעבר כר הדשא. מקטע הגג המרכזי היה בדרך כלל גדול באופן ניכר מהאחרים וכן שולב בו גמלון בולט.

גם לאחר אסון אייברוקס ב-1902, בו נהרגו עשרים ושישה אוהדים כאשר קרס מקטע באחד היציעים, לייטץ' נותר אדריכל מבוקש. במהלך ארבעת העשורים הבאים הפך לייטץ' לשם דבר בתחום אדריכלות הכדורגל בבריטניה ונטל חלק בתכנונם של יותר מעשרים אצטדיונים גדולים, ביניהם:

:*אולד טראפורד, מנצ'סטר
:*אייברוקס, גלאזגו
:*אנפילד, ליברפול
:*גודיסון פארק, ליברפול
:*הדל, סאות'המפטון
:*הדן , לונדון
:*האמפדן פארק, גלאזגו
:*הייבורי, לונדון
:*הילסבורו, שפילד
:*וייט הארט ליין, לונדון
:*וילה פארק, ברמינגהאם
:*טיינקאסל פארק , אדינבורו
:*לידס רואד , האדרספילד
:*מוליניו, וולברהמפטון
:*מיין רואד , מנצ'סטר
:*סטאמפורד ברידג', לונדון
:*סלהרסט פארק, לונדון
:*סלטיק פארק, גלאזגו
:*פראטון פארק , פורטסמות'
:*קרייבן קוטג', לונדון
:*רוקר פארק , סנדרלנד
:*וינדזור פארק, בלפסט

רבות מעבודותיו של לייטץ' נהרסו מאז הקמתן (מרביתן בעקבות פרסום דו"ח טיילור והמעבר לאצטדיונים כל-מושביים, כלומר ללא יציעי עמידה), ביניהן יציע טריניטי רואד בווילה פארק, שנחשב לאחת מעבודותיו הטובות ביותר ונהרס בשנת 2000. היציע המרכזי בקרייבן קוטג' וחזית היציע המרכזי באייברוקס עומדים על כנם עד עצם היום ורשומים כמבנים המיועדים לשימור.

==קישורים חיצוניים==

קטגוריה:גלאזגו
קטגוריה:אדריכלים בריטים במאה ה-19
קטגוריה:אדריכלים בריטים במאה ה-20
קטגוריה:בריטים שנולדו ב-1865
קטגוריה:בריטים שנפטרו ב-1939
קטגוריה:אדריכלים סקוטים
תגובת שיקוע

ממוזער
תגובת שיקוע, ובלועזית: פְּרֶסיפּיטציה (באנגלית: precipitation), היא תוצר ערבוב של שתי תמיסות. בתגובת שיקוע, נוצר מומס במצב מוצק שנקרא משקע, בתוך הממס שלרוב הוא מים. החומר החדש שמורכב משתי התמיסות ישקע לתחתית הנוזל, אלא אם כן הנוזל צפוף יותר ממנו, ובמקרה זה יצוף. משקע יכול להיווצר גם כאשר התמיסה הופכת רוויה כלומר ריכוזי המומסים עולים מעל קבוע מכפלת המסיסות בעקבות אידוי נוזל. 

== תהליך שיקוע של תרכובות יוניות ==
בעת ערבוב שתי תמיסות של תרכובות יוניות, יון חיובי (מתכת) מתרכובת אחת ויון שלילי (אל-מתכת) מהתרכובת השנייה מתאחדים לתרכובת נפרדת. המשקע לרוב נוצר במצב צבירה מוצק.

דוגמה:
ערבבו את התמיסה של התרכובת היונית נתרן כלורי (NaCl) אשר מורכבת מהיסודות נתרן וכלור, ואת התמיסה של התרכובת כסף חנקתי (AgNO<sub>3</sub>) אשר מורכבת מהיסוד כסף ומיון חנקתי. מערבוב תמיסות שתי התרכובות נוצרה תרכובת חדשה: כסף כלורי (AgCl) במצב צבירה מוצק (solid), זהו המשקע.
שני היונים הנותרים, נתרן ויון חנקתי אינם מצטרפים לתרכובת ונשארים פרודים. יונים שאינם לוקחים חלק בתגובת שיקוע נקראים יונים משקיפים, ונמצאים במצב מימי (aqueous) כאשר הם מוקפים במולקלות קוטביות של מים.

התהליך לעיל מיוצג כימית כך:

<div style="direction: ltr;">

AgNO3<sub>(aq)</sub> + NaCl<sub>(aq)</sub> ----> AgCl<sub>(s)</sub> + Na<sup>+</sup><sub>(aq)</sub> + NO<sup>-</sup><sub>3(aq)</sub>

</div>

כאשר aq=aqueous ו - S=solid

ניסוח הנטו של תגובת השיקוע ייוצג כימית כך:

<div style="direction: ltr;">
Ag<sup>+</sup><sub>(aq)</sub> + Cl<sup>-</sup><sub>(aq)</sub> ----> AgCl<sub>(s)</sub>
</div>

=== יונים משקיפים ===
באופן תאורטי, תגובת שיקוע יכולה להתרחש גם על ידי זוג היונים השני (היונים המשקיפים, יון הנתרן (Na<sup>+</sup>) והיון החנקתי (-NO3), יגיבו, אך בפועל אין התגובה מתרחשת. יונים אשר ממוקמים בטור הראשון של הטבלה המחזורית – מתכות אלקליות (כלומר, בעלי אלקטרון אחד ברמת האנרגיה האחרונה שבאטום) אינם יוצרים תרכובות יוניות קשות תמס היוצרות משקע. כמו כן, קטיון האמוניום (<sup>+</sup>NH<sub>4</sub>) גם הוא יוצר תרכובות יוניות קלות תמס.

==ראו גם==
* יון
* קשר יוני
* מסיסות (מים)

==קישורים חיצוניים==

* 

==הערות שוליים==

שיקוע
גביע רוס

גביע רוס (באנגלית: Rous Cup) היה תחרות כדורגל שנערכה במשך מספר שנים בסוף שנות ה-80 בין אנגליה, סקוטלנד ובשנים המאוחרות שלה נבחרת אורחת מדרום אמריקה.

==סקירה והיסטוריה==
מפעל גביע רוס קם במקומה של אליפות הבית הבריטית שהופסקה בשנת 1984 ונקרא על שמו של סר סטנלי רוס, לשעבר מזכיר התאחדות הכדורגל הבריטית ונשיא פיפ"א. ייעודו המקורי של הגביע היה לערוך את המשחק השנתי בין אנגליה וסקוטלנד שבוטל עם הפסקתה של אליפות הבית הבריטית. בשל כך נערכה התחרות במתכונת של משחק בודד, כאשר יתרון הביתיות הוחלף מדי שנה, והמנצחת במשחק הייתה מוכתרת כזוכה בגביע. המשחק היה נערך בתחילת הקיץ, בדרך כלל מיד בתום עונות הכדורגל של הליגות המקומיות.

לאחר שנתיים במתכונת המקורית, הוחלט להזמין מדי שנה נבחרת דרום אמריקאית אחרת כדי להוסיף עניין לתחרות וכן למלא את רצונן של אנגליה וסקוטלנד להתחרות בנבחרות חזקות יותר, שהיה אחת הסיבות לביטול אליפות הבית הבריטית. מכיוון שכעת כללה התחרות שלוש נבחרות, הוחלט להחליף את שיטת הניקוד לשיטת ליגה. כל נבחרת שיחקה מול שתי הנבחרות האחרות - כאשר על ניצחון ניתנות 2 נקודות, על תיקו נקודה אחת לכל אחת מהנבחרות והפסד לא מזכה את הנבחרת בנקודות. כמו כן שימש מאזן השערים להכרעה במקרים של שוויון נקודות בטבלת הליגה. במתכונת זו המשיכו אנגליה וסקוטלנד להחליף ביניהן את הביתיות, כאשר הנבחרת האורחת שיחקה את שני משחקיה בחוץ.

לאחר חמש שנים בלבד, בוטל המפעל ב-1989. המשחק השנתי בין אנגליה וסקוטלנד - היריבות הוותיקה ביותר בכדורגל הבינלאומי - לא התקיים מאז באופן רשמי, אלא רק במקרים בהם הוגרלו שתי הנבחרות לשחק זו מול זו: ביורו 1996 ובפלייאוף במסגרת מוקדמות יורו 2000.

==תוצאות וזוכות==
===1985===
סקוטלנד 1 - 0 אנגליה

הזוכה: סקוטלנד

===1986===
אנגליה 2 - 1 סקוטלנד

הזוכה: אנגליה

===1987===
אנגליה 1 - 1 ברזיל

סקוטלנד 0 - 0 אנגליה

סקוטלנד 0 - 2 ברזיל

{| class="wikitable" border="0"
! נבחרת
! משחקים
! ניצחונות
! תיקו
! הפסדים
! שערי זכות
! שערי חובה
! מאזן שערים
! נקודות
|-
| ברזיל
| 2
| 1
| 1
| 0
| 3
| 1
| 2+
| 3
|-
| אנגליה
| 2
| 0
| 2
| 0
| 1
| 1
| 0
| 2
|-
| סקוטלנד
| 2
| 0
| 1
| 1
| 0
| 2
| 2-
| 1
|}

הזוכה: ברזיל

===1988===
סקוטלנד 0 - 0 קולומביה

אנגליה 1 - 0 סקוטלנד

אנגליה 1 - 1 קולומביה

{| class="wikitable" border="0"
! נבחרת
! משחקים
! ניצחונות
! תיקו
! הפסדים
! שערי זכות
! שערי חובה
! מאזן שערים
! נקודות
|-
| אנגליה
| 2
| 1
| 1
| 0
| 2
| 1
| 1+
| 3
|-
| קולומביה
| 2
| 0
| 2
| 0
| 1
| 1
| 0
| 2
|-
| סקוטלנד
| 2
| 0
| 1
| 1
| 0
| 1
| 1-
| 1
|}

הזוכה: אנגליה

===1989===
אנגליה 0 - 0 צ'ילה

סקוטלנד 0 - 2 אנגליה

סקוטלנד 2 - 0 צ'ילה

{| class="wikitable" border="0"
! נבחרת
! משחקים
! ניצחונות
! תיקו
! הפסדים
! שערי זכות
! שערי חובה
! מאזן שערים
! נקודות
|-
| אנגליה
| 2
| 1
| 1
| 0
| 2
| 0
| 2+
| 3
|-
| סקוטלנד
| 2
| 1
| 0
| 1
| 2
| 2
| 0
| 2
|-
| צ'ילה
| 2
| 0
| 1
| 1
| 0
| 2
| 2-
| 1
|}

הזוכה: אנגליה

== קישורים חיצוניים ==
* [http://www.rsssf.com/tablesr/rous.html גביע רוס] באתר RSSSF

רוס
קטגוריה:תחרויות כדורגל לא פעילות
אלי לוונטל

אלי (אלימלך) לוונטל (נולד ב-18 במרץ 1953) הוא כדורגלן עבר ישראלי ששיחק בעמדת הקשר בהפועל חיפה ובנבחרת ישראל, וכיום משמש כפרשן.

== קריירה ==
לוונטל גדל בשכונת קריית אליעזר והחל את דרכו בקבוצת הנערים של הפועל חיפה. בגיל 17 בלבד, הצטרף לשורותיה של קבוצת הבוגרים שבה כיכבו כבר שנים: יוחנן וולך, יצחק אנגלנדר ואבא גינדין. באותן שנים, רק שני שחקני נוער הצליחו לפלס דרכם מהנוער ל'הרכב המשוריין', לוונטל ויוסי ליפשיץ. לוונטל הפך מהרה לשחקן אהוד על אוהדי הקבוצה אשר שיחקה באצטדיון קריית חיים לעיני למעלה מ-15,000 אוהדים בכל משחקיה הגדולים. לוונטל היה שותף מלא לזכייה בגביע המדינה תחת שרביטו של המאמן יעקב גרונדמן בשנת 1974.

בעונת נאבקה הפועל חיפה עם הפועל באר שבע על תואר האליפות ופגשה את יריבתה העירונית מכבי חיפה במשחק גורלי עבורה. גם עבור מכבי היה זה משחק מכריע, שכן כל תוצאה פרט לניצחון משמעותה ירידה לליגה השנייה. לוונטל הצטיין במשחק ואף הבקיע, ולולא ביטול מאוחר יותר של משחק אחר שהתקיים במחזור על ידי ההתאחדות לכדורגל, הייתה מכבי חיפה יורדת לליגה השנייה. לוונטל הפך לשנוא האוהדים אחרי אותו דרבי בקריית חיים לעיני 16,500 צופים. אוהדי מכבי כעסו, ולוונטל, אשר התחתן שבוע לאחר מכן, זכה לחתונה מתוקשרת ומאובטחת היטב תוך חשש לחייו.

בשנת 1978, שער שהבקיע לוונטל נגד מכבי תל אביב גרם להישארותה של הפועל חיפה בליגה. לאחר עזיבתם של מספר שחקנים בולטים בקבוצה נחלשה הפועל חיפה, ולא עלה בידו של לוונטל להשאיר את הקבוצה בליגה הראשונה. לוונטל הספיק לשחק בבית"ר ירושלים, מכבי שפרעם ובית"ר חיפה לפני שפרש ממשחק פעיל.

לזכותו של לוונטל 25 הופעות בנבחרת ישראל, ובמדיה כבש שער אחד, במשחק ידידות מול נבחרת ארצות הברית שנערך באצטדיון וסרמיל בשנת 1975. הוא אף זכה לשחק באולימפיאדת מונטריאול בשנת 1976, ואת הופעתו האחרונה בנבחרת ערך במשחק מול נבחרת קוריאה הדרומית בסיאול, במסגרת מוקדמות מונדיאל 1978.

לאחר שפרש שימש כמאמן קבוצת הנוער של הפועל חיפה. לוונטל מועסק כנהג אגד, מקצוע אשר התחיל כבר בתחילת שנות ה-70. מתחילת שנות האלפיים כותב לוונטל טור שבועי במדור הספורט של מקומון ידיעות תקשורת, "ידיעות המפרץ". כמו כן, משמש פרשן בתוכניות הספורט של רדיו חיפה.

== ראו גם ==
*ישראל במשחקי אסיה

==קישורים חיצוניים==

* [http://maccabi-haifafc.walla.co.il/ts.cgi?tsscript=game&id=204 לוונטל מוריד את מכבי חיפה לליגה השנייה בשבת הגדולה], באתר הרשמי של מכבי חיפה

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:חיפה: כדורגלנים
קטגוריה:כדורגלני הפועל חיפה
קטגוריה:כדורגלני בית"ר ירושלים
קטגוריה:כדורגלני נבחרת ישראל
קטגוריה:משתתפים ישראלים באולימפיאדת מונטריאול (1976)
קטגוריה:כדורגלנים באולימפיאדת מונטריאול (1976)
קטגוריה:פרשני כדורגל ישראלים
קטגוריה:ישראלים שנולדו ב-1953
מוטאנט (קומיקס)

מוטאנט בקומיקס מדע בדיוני הוא מונח המתאר יצור שעבר מוטציה כלשהי. המוטאנט עשוי להיות אדם או בעל חיים, דמות טובה או רעה, גיבור-על או נבל-על.

ברוב המקרים המוטאנט הוא אדם אשר קיבל יכולת כלשהי או מאפיין פיזי בעקבות המוטציה, כמו כוח על-טבעי או מראה חריג, ועקב כך הוא הופך ל"אדם עליון". במקרים אחרים המוטאנט הוא בעצם בעלי חיים שקיבל מאפיינים אנושיים בהם אינטליגנציה אנושית, יכולת דיבור ובדרך כלל גם ידיים דמויות ידי אדם. הדוגמה הבולטת ביותר למוטאנטים בקומיקס היא הדמויות הרבות המופיעות באקס-מן, "בני אדם עליונים" שנחשבים כשלב הבא בהתפתחות האבולוציונית, ואינם מתקבלים בזרועות פתוחות בידי בני האדם הרגילים. דוגמה בולטת עבור קומיקס המשלב חיות שעברו מוטציה הוא צבי הנינג'ה.

במקרים רבים ישנו מכנה משותף למוטאנטים: הדחייה מהחברה. במקרים רבים דמויות המוטאנטים נדחות על ידי בני האדם ה"רגילים" בעולם הבדיוני עקב שונותן. מוטיב זה משמש להעברת לקחים חברתיים, כגון קבלת השונה ומאבק בגזענות.

בזיכיון האקס-מן נהוג לסווג מוטאנטים לפי עוצמתם. מוטאנטים מסוג אפסילון הם החלשים ביותר ואצלם המוטציה היא רק נזק (לרוב הופעה חיצונית חריגה ודוחה) ללא שום תועלת. רמות דלתא (הנמוכה) עד אלפא (הגבוהה) מבטאות דרגות עוצמה ושליטה ביכולת המוטאנטית – שלה יש תועלת – כמו גם מראה חיצוני ויכולת להסתיר את המוטציה. המוטאנטים החזקים ביותר מוגדרים ברמת אומגה, והיכולות המיוחדות שלהם הן העוצמתיות ביותר בסוגן ויש לבעליהן שליטה מלאה עליהן.

==קישורים חיצוניים==
* [https://dc.fandom.com/wiki/Metahumans הגדרת המונח], כפי שהוא מופיע ביקום DC של DC קומיקס
* [https://marvel.fandom.com/wiki/Mutants_(Homo_superior) הגדרת המונח], כפי שהוא מופיע ביקום מארוול של מארוול קומיקס

קטגוריה:קומיקס
תאוריית התלות (מדעי החברה)

תאוריית התלות היא מקבץ תאוריות במדעי החברה, פרי יצירתם של אינטלקטואלים שונים, ובמרכזה תפיסת עולם הגורסת כי מדינות תת-מפותחות ועניות בפריפריה העולמית מנוצלות בידי מדינות מפותחות ועשירות במרכז במטרה לשמר את עושרן וצמיחתן הכלכלית. נוסף על כך, עוניין של המדינות התת-מפותחות, כך טוענת התאוריה, הוא תוצאה של אופי השתלבותן במערכת העולמית, ותפקידן בו במסגרת "חלוקת העבודה" העולמית, ולא, כפי שטוענים כלכלנים חסידי תאוריית השוק החופשי, תוצאה מהשתלבותן החלקית בו. משום כך עוסקת התאוריה ביחסים שבין מדינות מפותחות ומדינות "תת-מפותחות", ולא "מתפתחות".

הנחות היסוד של התאוריה הן:
*מדינות עניות מספקות חומרי גלם מאוצרות טבע שבשטחן, כוח עבודה זול, יעד לטכנולוגיה מיושנת ושוק למוצרי המדינות המפותחות. ללא כל אלו לא יוכלו המדינות המפותחות לשמר את רמת החיים הגבוהה ממנה נהנים תושביהן.
*המדינות המפותחות מנציחות באופן אקטיבי, גם אם לא בהכרח מודע, מצב של תלות באמצעות יוזמות פוליטיות מגוונות. תלות זו היא מרובת פנים וקשורה בכלכלה, תקשורת, פוליטיקה, בנקאות, חינוך וכל הבט אחר של פיתוח משאבי אנוש.
*ניסיונות מצדן של המדינות התת-מפותחות להתנגד למצב התלות מסתיים בסנקציות כלכליות או פלישה צבאית ושליטה צבאית. משום כך תומכים רבים מהתאורטיקנים של תאוריית התלות במהפכה חברתית שתחולל שינוי עמוק באופן חלוקת העושר.

התאוריה הופיעה לראשונה כתגובה לתאוריות ליברליות של סחר חופשי בשנות ה-50 של המאה ה-20 מבית מדרשו של ראול פרביץ' (Prebisch), שמחקרו במסגרת ECLA הראה כי עושרן של מדינות עניות נטה לקטון, בעוד שעושרן של מדינות עשירות - לגדול. פול באראן (Baran) פיתח תאוריית תלות בהשפעת הניתוח המרקסיסטי, וזו התפתחה במהירות לאסכולות שונות. אחדים, כגון אנדרה גונדר פרנק (Gunder Frank), התאימו את התאוריה למרקסיזם. תאוריות תלות "סטנדרטיות" אחרות, לעומת זאת, נבדלות ממרקסיזם בהתנגדותם לבינלאומיות, בדחייתם את התקווה לקידמה במדינות תת-מפותחות באמצעות תיעוש או מהפכה משחררת. טאוטוניו דוס סנטוס תיאר "תלות חדשה", המתמקדת ביחסי הפנים והחוץ כאחד של המדינות התת-מפותחות בפריפריה. פרננדו אנריקה קרדוזו, נשיא ברזיל לשעבר וסוציולוג במקצועו, כתב רבות על התלות בזמן שהיה בגלות פוליטית, וטען כי התאוריה מהווה גישה טובה ללימוד ההבדלים הכלליים בין מרכז ופריפריה. הסוציולוג האמריקני עמנואל ולרשטיין עידן את ההיבט המרקסיסטי של התאוריה וכינה אותה בשם "המערכת העולמית".

תאורית התלות הפכה פופולרית בשנות ה-60 וה-70 כביקורת על תאוריית המודרניזציה (המוכרת גם בשם "תאורית הפיתוח") שלאור המשך העוני בחלקים נרחבים של העולם, נראה היה כי כשלה. לקראת סוף המאה ה-20 דעכה קרנה של תאוריית התלות, בעיקר לנוכח גידולן של כלכלות מזרח אסיה והודו. אף על פי כן התאוריה עדיין נפוצה בדיסציפלינות כגון היסטוריה ואנתרופולוגיה, בין אם לחיוב ובין אם לשלילה.

גרסה קיצונית של תאוריית התלות שימשה כחלק מהבסיס התאורטי למפלגה הקומוניסטית של קמבודיה. המדיניות פותחה במסגרת לימודי תואר שלישי בפריז של פעילים בכירים במפלגה הקומוניסטית של קמבודיה ("קבוצת פריז").

==קישורים חיצוניים==
*[http://www.mtholyoke.edu/acad/intrel/depend.htm מבוא לתאורית התלות] 
*תומר ריבל, [https://web.archive.org/web/20070114052624/http://www.e-mago.co.il/e-magazine/nieo.html סדר כלכלי עולמי חדש לשנות השבעים], באתר [http://www.e-mago.co.il/ e-mago.co.il]
* 

קטגוריה:מרקסיזם
קטגוריה:תאוריות במדע המדינה
קטגוריה:קולוניאליזם
קטגוריה:יחסים בין-לאומיים
קטגוריה:מקרו-כלכלה
קטגוריה:תאוריות כלכליות
קטגוריה:ריבוד ואי שוויון
העד האחרון

העד האחרון הוא ספר ילדים מאת הסופרת הישראלית עמי גדליה, העוסק בהכחשת השואה. הספר יצא לאור 1989 בהוצאת כרטא וזכה בפרס זאב לספרות ילדים ונוער.

==עלילה==
אריק לרסון, הוא נער שוודי שחקן כדורסל וחביב הבנות. אימו נפטרה בצעירותו והוא ילד יחיד אשר גר עם אביו השתיין. כאשר הוא מקבל עבודה בבית הספר על נושא היסטוריה, קרינה-חברתו לכיתה בחרה את נושא השואה ונאמה עליו בכיתה. המורה פסלה לה את העבודה בעודה אומרת שהיא לא מסתכלת על השואה מכל הצדדים בעודה נוקבת במספר רב של שמות של מכחישי שואה. השיחה זעזעה אותו מאוד והוא מחליט לבחון את הנושא לעומק. הוא כותב את עבודתו בהיסטוריה על השואה, כשהוא קובע שכל מכחישי השואה הללו טועים. המורה טוענת שכל המקורות בהם השתמש מוטים לטובת היהודים, ומכחישה את השואה לגמרי. ילדי כיתתו סוערים מתווכחים ולבסוף שוכחים.

אריק מחליט שהשואה היא עניין חשוב מידי. הוא אומר לחבריו כי השואה התרחשה כי נתנו לה להתרחש ואסור להם להיות אדישים לה. הוא משכנע את חבריו לעזור לו ולמצוא עד אחד "רלוונטי"- כלומר לא יהודי ולא נאצי. לבסוף הוא מוצא במקרה רופא פולני, שלאחר שכנוע, הוא מספר להם את סיפורו המצמרר וכיצד עבר את מחנות ההשמדה בתור עוקר שיני זהב ליהודים שכבר נרצחו. בעקבות העדות המזעזעת הולך אריק לנסות לשכנע שוב את המורה בקשר לשואה והיא הפעם מתפרצת עליו ומגרשת אותו מהכיתה. אריק פונה למנהל בית הספר ובעקבות מחאת הכיתה, המורה מועברת ללמד כיתות אחרות. אריק וחבריו פונים לעיתונות על מנת לדאוג שהמורה לא תלמד יותר במערכת החינוך. במסעם הם סוחפים את בית הספר, המנהל, כתב בעיתון המקומי, ולבסוף את העיר כולה. אריק וחבריו מעלים את סיפורם ויוצרים תערוכה בבית ספרם, ולבסוף, מודיע להם המנהל כי המורה פוטרה לאלתר ממערכת החינוך. במקביל למאבקו מול המורה אריק מכיר את אן מרי מכיתתו, ומתאהב בה. הוא מתחבר לרופא הפולני, העד הראשון והם נהיים חברים. הוא מנסה לעזור לאביו להפסיק לשתות, ולמצוא עבודה.

הסיפור מבוסס על מקרה אמיתי שאירע בבית ספר בשווייץ בשנת 1987.

==קישורים חיצוניים==
* 

קטגוריה:ספרים על השואה
קטגוריה:ספרי ילדים ונוער בעברית
קטגוריה:ספרי 1989
קטגוריה:ספרי הוצאת כרטא
מספר אבה

דיאגרמת אבה
מספר אבה (Abbe) הוא גודל חסר ממד המבטא את הנפיצה (דיספרסיה) של אור בחומר. הנפיצה היא השתנות מקדם השבירה עם אורך הגל. ככל שהנפיצה גדולה החומר יהיה "יעיל" יותר בהפרדת אור לבן למרכיביו הספקטרליים. המספר קרוי על שמו של הפיזיקאי הגרמני ארנסט אבה (Ernst Abbe; 1840–1905) שהגדיר אותו.

==הגדרת מספר אבה==
:<math>V = \frac{ n_D - 1 }{ n_F - n_C }</math>

כאן:
* <math>\ V</math> הוא מספר אבה
* <math>\ n_D</math> הוא מקדם השבירה של החומר באורך גל 589.2nm (קו D של נתרן)
* <math>\ n_F</math> הוא מקדם השבירה של החומר באורך גל 486.1nm (קו F של מימן)
* <math>\ n_C</math> הוא מקדם השבירה של החומר באורך גל 656.3nm (קו C של מימן)

ככל שמספר אבה נמוך יותר הנפיצה גדולה יותר, מכיוון שהפרש מקדמי השבירה נמצא במכנה. מספר אבה הוא מדד לנפיצה רק בתחום האור הנראה של הספקטרום.

משתמשים במספר אבה לאפיין זכוכיות מבחינה אופטית. לבדולח מספר אבה נמוך מ-50, ויכול להגיע עד 20 בהרכבי בדולח כבדים (תכולת עופרת גבוהה). בזכוכיות אופטיות מספר אבה גדול מ-50 ומגיע ל-80 בזכוכיות פלואורידיות.

קיימת הגדרה חלופית למספר אבה שבה <math>\ D</math> הוא קו פליטה של הליום ב-587.56 ננומטר.

מתכננים של מערכות אופטיות נוהגים להשתמש בדיאגרמת אבה לבחירת החומרים שמהם ייוצרו אלמנטים אופטיים שונים. בדיאגרמה מופיעים סוגי זכוכיות שונים בהתאם לתכונותיהן האופטיות: הציר האנכי הוא מקדם השבירה והציר האופקי הוא מספר אבה. כל הרכב זכוכית הוא נקודה בדיאגרמה.
==קישורים חיצוניים==

קטגוריה:אופטיקה
קטגוריה:זכוכית
קטגוריה:גדלים פיזיקליים חסרי ממדים
אולי הפעם (תוכנית טלוויזיה)

מיכל קופר-קרן
אולי הפעם היא סדרת דרמה-קומית ישראלית יומית העוסקת בעולמם של רווקים ורווקות בשנות השלושים לחייהם. הסדרה כללה 2 עונות ו-100 פרקים ושודרה בשנים 2007–2008.

במוקד הסדרה שישה צעירים התרים אחר אהבה וקשר זוגי, כשבמוקד עומדים הקשר בין נגה ירושלמי (ורד פלדמן) לבן זוגה בעבר, מייק דסה (אורי פפר) והתערבות ביניהם אם תצליח ירושלמי למצוא לה בן זוג עד ערב השנה החדשה, או שתעניק סיכוי נוסף לדסה, שבגד בה בעבר.

עוד שיחקו בעונתה הראשונה של הסדרה:

מיכל ינאי בתפקיד שדרית הרדיו, דפנה גור.

נתי קלוגר היא עידית ירושלמי, אחותה של נגה, בעלת משרד אדריכלים, אותו ניהלה עם החבר שלה ערן.

ירון ברובינסקי, ערן, החבר והשותף העסקי של עידית.

קרן ברגר, רוני, העובדת במשרדם של עידית וערן. בהמשך, זוגתו החדשה של ערן.

אקי אבני היה אילן אטיאס, בעל משתלה גרוש טרי עם ילד ומעסיקו של מייק, המחפש לעצמו בת זוג חדשה.

יובל סמו גילם את איל, שותפו לדירה של מייק דסה, שלא הצליח למצוא לו דייטים.

בעונה השנייה שיחקו ליאור מילר (בתפקיד יועץ עסקי), נטע ריסקין (בתפקיד שירה, שוקולטיירית וחברתו החדשה של דסה), אורנה פיטוסי, שי גולדשטיין, דב נבון ואבי גרייניק – האחרון גילם את אסי, עובד בחנות של שירה.

== קישורים חיצוניים ==
* 

* [https://web.archive.org/web/20111007035632/http://yes.walla.co.il/?w=1%2F7090 אולי הפעם], באתר yes וואלה! (בארכיון האינטרנט)
*

==הערות שוליים==

קטגוריה:סדרות טלוויזיה ישראליות
קטגוריה:דרמות קומיות ישראליות
קטגוריה:סדרות טלוויזיה ישראליות שעלו לשידור בשנות ה-2000
קטגוריה:yes הטלוויזיה בלוויין: תוכניות וסדרות
איבריה (חברת תעופה)

[[בואינג 400–747, החברה הפעילה עד שנת 2006 מספר מטוסים מדגם זה]]
מטוסי [[איירבוס A319 ו-A320 של החברה במדריד.]]
[[איירבוס A350-900 של החברה]]
איבריה (בספרדית: Iberia; רשמית: .Iberia Líneas Aéreas de España, S. A) היא חברת התעופה הלאומית של ספרד. בסיסה הראשי נמצא בנמל התעופה מדריד-בראחס שבמדריד. שם החברה נגזר משם חצי האי האיברי בו שוכנות ספרד ופורטוגל.

==תולדות החברה==
החברה נוסדה ב-28 ביוני 1927 וטיסותיה החלו ב-14 בדצמבר של אותה שנה בקו בין מדריד לברצלונה.
בשנת 1946 החברה הייתה לחברה הראשונה המפעילה טיסות בין אירופה לבין דרום אמריקה בקו מדריד - בואנוס איירס כשהיא משתמשת במטוס מדגם דאגלס DC-4.
בשנת 2001 הופרטה החברה.

ב-8 באפריל 2010 הודיעו איבריה ובריטיש איירווייז על מיזוגן תחת חברה חדשה שייסדו בשם International Airlines Group. שתי החברות ממשיכות לפעול בצורה נפרדת ובמותגים נפרדים גם לאחר המיזוג.

==צי המטוסים==
צי המטוסים של החברה נכון לפברואר 2020:

{| class="toccolours" border="1" cellpadding="3" style="border-collapse:collapse;text-align:center "
|- style="color:white;background:red;"
! rowspan="2" style="width:150px;" | כלי טיס
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="4" class="unsortable" | נוסעים
! rowspan="2" style="width:190px;" | הערות
|- style="color:white;background:red;"
! style="width:40px;" | <abbr title="מחלקת עסקים">B</abbr>
! style="width:40px;" | <abbr title="מחלקת תיירים+">Y+</abbr>
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|rowspan=2|איירבוס A319-100
|rowspan=2|11
|rowspan=2|—
|14
|—
|102
|116
|rowspan=2|
|-
|34
|—
|84
|118
|-
||איירבוס A320-200
|14
|—
|18
|—
|144
|162
|
|-
|איירבוס A320neo
|6
|12
|colspan=3|לא ידוע
|186
|
|-
|איירבוס A321-200
|11
|—
|50
|—
|124
|174
|
|-
|איירבוס A321neo
|—
|4
|colspan=4|לא פורסם
|
|-
|איירבוס A330-200
|12
|—
|19
|—
|269
|288
|
|-
|איירבוס A330-300
|8
|—
|36
|—
|242
|278
|
|-
|איירבוס A340-600
|16
|—
|46
|—
|300
|346
|יוחלפו במטוסי איירבוס A350-900
|-
|איירבוס A350-900
|6
|14<ref></ref>
|31
|24
|293
|348
|
|-
!סה"כ
!84
!38
!colspan=5|
|}

==פעילות החברה בישראל==
החברה מפעילה 2 טיסות יומיות בין נמל התעופה מדריד-בראחס לנמל התעופה בן-גוריון. הטיסות מתבצעות במטוסים מדגם איירבוס A321neo.

בנוסף, לחברה הסכם קוד שייר עם חברת אל על בקווים שזו מפעילה בתדירות של שתי טיסות יומיות למדריד וברצלונה.

==חברות בת==
* אייר נוסטרום
* איבריה אקספרס

== קישורים חיצוניים ==

* 
* 

 מדיה וקבצים בנושא [http://www.airliners.net/search/photo.search?airlinesearch=Iberia&distinct_entry=true איבריה איירליינס] באתר Airliners.net

==הערות שוליים==

קטגוריה:חברות תעופה לאומיות
קטגוריה:חברות תעופה ספרדיות
קטגוריה:Oneworld
קטגוריה:חברות ממשלתיות שהופרטו
יפתח זייד

יפתח זייד (2 בנובמבר 1920 - 24 בדצמבר 2006) היה חקלאי, ואלוף ישראל באיגרוף בשנות הארבעים. אלוף המכביה החמישית (1957) במשקל חצי כבד.

==קורות חיים==

יפתח זייד נולד ב-1920 בירושלים, לציפורה ואלכסנדר זייד, תאום ליוחנן ואח לגיורא וכוכבת.

הוא התגורר בשייח אבריק בעמק יזרעאל, כמו שאר אחיו, מאז שהוריו עברו למקום ועד למותו. למד בבית הספר היסודי של כפר יהושע, אחר כך למד חקלאות בפנימיה של בית הספר מקוה ישראל בשנים 1936 עד 1938. היה ממארגני אחד הגרעינים שהקימו את קיבוץ גבעות זייד ב-1940.

יפתח זייד היה אלוף ישראל באגרוף במשקל חצי כבד בשנות הארבעים במדי קבוצת הפועל חיפה. מעולם לא הפסיד בקרב ואת רובם ניצח בנוקאאוט בסיבוב הראשון או השני. התחרה גם בהדיפת כדור ברזל, כדורגל והטלת כידון.

בשנות החמישים עבר לעסוק בחקלאות. הקים עדר צאן והיה מומחה לגידולים חקלאיים.

בשנת 1976 השתתף בקורס מאמני האגרוף הראשון במכון וינגייט. בשנות השמונים הדריך במשך כמה חודשים בני נוער במועדון האגרוף "כפפות הזהב" שחברו אברהם גפני מקבוצת הפועל חיפה של שנות הארבעים פתח בקריית טבעון. נפטר ב-24 בדצמבר 2006.

==חיים אישיים==
נישא לכרמלה רבינוביץ ונולדו להם 3 ילדים.

==לקריאה נוספת==
* סיפור חייה של כרמלה זייד - אשתו של הבן-יפתח זייד. אתר carmonia

==קישורים חיצוניים==
* 

== הערות שוליים ==

יפתח
קטגוריה:מתאגרפים יהודים
קטגוריה:אלופי המכביה
קטגוריה:תאומים ישראלים
קטגוריה:אנשי היישוב ילידי הארץ
קטגוריה:בוגרי בית הספר החקלאי מקוה ישראל
קטגוריה:אישים הקבורים בבית הקברות של אגודת השומרים
קטגוריה:יתומי פעולות האיבה
קטגוריה:ישראלים שנולדו ב-1920
קטגוריה:ישראלים שנפטרו ב-2006
גיורא זייד

גיורא זייד עם ידידו, מוחמד אבו סודה
כתובת תחת התמונה שמצד ימין - אלכסנדר זייד וידידו ראשיד
גיורא זייד (אוקטובר 1914 - 28 בינואר 2005) היה איש מערכת הביטחון בישראל.

==ביוגרפיה==
גיורא זייד הוא בנם של אנשי השומר ציפורה ואלכסנדר זייד. נולד בתל עדשים וגדל בכפר גלעדי.

בשנת 1924 עברה המשפחה לשייח אבריק, שם התגורר בדומה לשלושת אחיו, ילדיו ונכדיו עד ליום מותו.

ב-1938 נרצח אביו אלכסנדר, על ידי הבדווי מוחמד קאסם טבאש. גיורא ביקש לנקום את דמו, כמנהג הבדווים, אך יגאל אלון הניאו מכך. בשנת 1942 הוחלט על ידי הפלמ"ח לשלוח חוליית חיסול על מנת להרוג את קאסם טבאש.

לפני קום מדינת ישראל הצטרף לשירות הידיעות של ההגנה.
במהלך מלחמת העצמאות יזם ביחד עם משה דיין את "ברית הדמים", הסכם שהעביר גדוד דרוזי מסוריה, בהנהגת איסמעיל קבלאן, ללחימה לצד ישראל.

בתום מלחמת העצמאות נעשה זייד לבכיר בממשל הצבאי שהוקם כדי לפקח ולשלוט על ערביי ארץ ישראל. הוא עסק בגיוס דרוזים ובדווים בני הגליל לשרת בצה"ל.

בשנות השבעים שימש זייד כיועץ ראש הממשלה לענייני ערבים.

זייד, שגדל מוקף בשכנים בדווים, דיבר ערבית רהוטה מגיל צעיר והיה בקיא בגינוני הכבוד ובמנהגים המקובלים בעולם הערבי. על אף שאביו אלכסנדר נרצח על ידי מתנקש בדואי בתקופת המרד הערבי הגדול, שמר זייד עד שנותיו האחרונות על קשר רציף ובלתי אמצעי עם בדואים, ערבים ודרוזים מכל רחבי ישראל והיה כתובת אמינה ולא רשמית, לתקשורת של אלו מול הממסד הישראלי. כינוייו "אבו זייד" היה שגור ברוב כפרי הגליל.

לאחר שפרש לגמלאות, העביר הרצאות בחצר ביתו שבבית זייד ובהם שילב סיפורים על משפחתו, על גיבורי התנ"ך ועל הטבע. בשיאה של ההרצאה היה שולף קלע מחיקו ומטיל גמבות (במקרה הטוב) ותפוזים או בצלים (במקרה הפחות טוב), אל עבר האורחים המבודחים. כישרונו כמספר סיפורים ודמותו הבלתי אמצעית משכה רבים לשמוע מהרצאותיו.

==חיים אישיים==
נישא לבת שבע עודד (מעודה) ולהם נולדו 3 ילדים.

נקבר בבית הקברות של אגודת השומרים בקריית טבעון לצד אחיו, הוריו ורעייתו בת שבע.

==לקריאה נוספת==
*אוריאל בן-עמי, שאגה אחרונה במטולה, הוצאת משרד הביטחון, תל אביב 1990
*
*

==קישורים חיצוניים==
* [https://youtu.be/_SIhgYA4SRQ?t=2m8s תיעוד נדיר של משפחת זייד בשנות ה-30]

== הערות שוליים ==

קטגוריה:אנשי היישוב ילידי הארץ
קטגוריה:כפר גלעדי: אישים
גיורא
קטגוריה:אנשי הש"י
קטגוריה:אישים הקבורים בבית הקברות של אגודת השומרים
קטגוריה:יתומי פעולות האיבה
קטגוריה:מועצה אזורית עמק יזרעאל: אישים
קטגוריה:ישראלים שנולדו ב-1914
קטגוריה:ישראלים שנפטרו ב-2005
מיון אפרוחים

ממוזער
אפרוחים במהלך מיון
מיון אפרוחים מהווה פרקטיקה שגורה בתעשיית הביצים המתבצעת במדגרה לאחר בקיעת הביצים. במהלך המיון מופרדים אפרוחים זכרים (אשר אינם יכולים להטיל ביצים) וכן אפרוחות הסובלות מפגמים, ומושמדים.
המיון מתבצע על ידי עובדים הבוחנים את מינו של האפרוח. ההבחנה מתבצעת באמצעות השוואת 2 שורות של נוצות באחת מהכנפיים, כאשר אורך הנוצות אצל הנקבות אינו זהה וכך ניתן להבדילן מהזכרים.

בחקלאות המודרנית מגדלים זנים שונים של תרנגול הבית ששונו גנטית כדי להתאימם להטלת ביצים (וזנים אחרים ששונו גנטית - לבשר עוף). בלולי הטלה אין למגדלים צורך באפרוחים זכרים שכן אינם יכולים להטיל. גידולם לבשר אינו משתלם מבחינה כלכלית מכיוון שקצב גדילתם איטי וגודל החזה שלהם קטן יחסית למקובל בזנים המיועדים לבשר עוף (באפרוחים המיועדים לגידול לבשר, מופרדים ומושמדים באופן דומה האפרוחים הסובלים ממומים או פגמים). ארגונים לזכויות בעלי-חיים ורווחת בעלי חיים מבקרים את שיטות הריגת האפרוחים הלא רצויים (בחשמול, גריסה, חנק או מעיכה) ואת הרג האפרוחים בכללו.

בדצמבר 2013 נערך דיון בוועדת החינוך של הכנסת על הצורך בהסדרה חוקית לנושא. ב-7 בינואר 2014 התפרסם תחקיר כלבוטק על השמדת אפרוחים.

נכון להיום (2017), המינוח השיווקי "ביצי חופש" נוגע לתנאי הגידול של האפרוחות הנבחרות, אך אינו טוען להימנעות מהליך הברירה וההשמדה של אפרוחים ממין זכר וכו' המתואר לעיל.

==ראו גם==
*מגרסת אפרוחים

== קישורים חיצוניים ==

* [https://web.archive.org/web/20071005231914/http://www.animal-tv.org/html/movie_13_08_nuggets.html 'נאגטס'- סרטון ביקורת המתעד מיון אפרוחים], מתוך יומן חייתי.
* 
*[http://www.youtube.com/watch?v=gl9qopmDWpE תיעוד של מיון אפרוחים] שצולם במסגרת התוכנית יומן חייתי.
*[http://www.youtube.com/watch?v=mq5dGtBY0OQ סרטון מתוך תחקיר כלבוטק 31.11.2010, הכולל תיעוד של המתת האפרוחים].

==הערות שוליים==

קטגוריה:חקלאות עופות
קטגוריה:זכויות בעלי חיים
דניאל מנדלסון

דניאל מנדלסון (באנגלית: Daniel Mendelsohn; נולד ב-1960 בלונג איילנד, ניו יורק) הוא סופר, מבקר ספרות, מתרגם ואיש אקדמיה יהודי אמריקאי.

==ביוגרפיה==
מנדלסון למד לימודים קלאסיים באוניברסיטת וירג'יניה ובאוניברסיטת פרינסטון, שם זכה במלגת מחקר במחלקת מדעי הרוח. לאחר שקיבל תואר דוקטורט, ב-1994, הוא החל בקריירה מצליחה כעיתונאי בכתבי העת "ניו יורקר", "הניו יורק טיימס", "The New York Review of Books" ו"אסקווייר". כעיתונאי הוא זכה בפרסים על ביקורות הספרים והתיאטרון שלו. כיום הוא פרופסור למדעי הרוח במכללת בארד. 

ב-1999 יצא לאור ספרו הראשון, "החיבוק החמקמק" (The Elusive Embrace), שזכה לשבחים רבים ונבחר כספר השנה על ידי ה"ניו יורק טיימס" וה"לוס אנג'לס טיימס". הספר עוסק בחייו החצויים של מנדלסון כהומוסקסואל בניו-יורק המגדל ילד עם ידידה באחד הפרוורים, ומשולב בסיפורים מההיסטוריה של משפחת הסופר והרהורים על התרבות הקלאסית והרלוונטיות שלה לימינו. 

ב-2005 הוא זכה במלגת גוגנהיים על תרגומיו לאנגלית משירי קוואפיס; ספר ובו מכלול שירתו של קוואפיס בתרגומו ראה אור ב-2009.

ב-2006 יצא לאור ספרו "האבודים - שישה מתוך שישה מיליון", המתאר בלשון לירית, המושפעת מפרוסט ומזבאלד, את מסעו בחיפוש אחר עקבות שישה מבני משפחתו שנספו בשואה. גם ספר זה זכה לשבחי הביקורת (יצא לאור בעברית באפריל 2008 בהוצאת ספרי עליית הגג / ידיעות ספרים). בשנת 2007 הספר זכה בצרפת בפרס מדיסיס לספרות זרה (Médicis étranger).

ב-2008 ראה אור הספר "כמה זה יפה, וכמה קל לשבור את זה" (How Beautiful It Is And How Easily It Can Be Broken), אוסף של מסות ומאמרי ביקורת בנושאי אמנות, קולנוע, תיאטרון וספרות. אוסף מאמרים שני בשם "מחכים לברברים" (Waiting for the Barbarians, על שם שיר של קוואפיס), ראה אור ב-2012.

==קישורים חיצוניים==

* 
* [http://www.randomhouse.com/boldtype/0699/mendelsohn/interview.html ריאיון עם דניאל מנדלסון] באתר Random House 
* 
* 
* 
* 
* [https://www.yadvashem.org/he/articles/interviews/daniel-mendelsohn.html ריאיון עם דניאל מנדלסון] באתר יד ושם
* בלהה שילה, [https://www.yadvashem.org/he/author/bilhah-shilo.html האבודים - סיפור המתים או סיפור החיים?] - על ספרו של מנדלסון, באתר יד ושם
* ג'קי מצגר, [https://www.yadvashem.org/he/education/educational-materials/books/the-lost.html ביקורת על ספרו של מנדלסון] האבודים - שישה מתוך שישה מיליון, באתר יד ושם
מפרי עטו:
* (מתוך ספרו "האבודים")
* 

קטגוריה:סופרים יהודים אמריקאים
קטגוריה:עיתונאים יהודים אמריקאים
קטגוריה:להט"בים אמריקאים
קטגוריה:להט"בים יהודים
קטגוריה:מתרגמים אמריקאים
קטגוריה:מתרגמים יהודים
קטגוריה:יהודים אמריקאים
קטגוריה:בוגרי אוניברסיטת וירג'יניה
קטגוריה:בעלי תואר דוקטור מאוניברסיטת פרינסטון
קטגוריה:סגל קולג' בארד
קטגוריה:זוכי פרס מדיסיס לסופר זר
קטגוריה:סגל ניו יורקר
קטגוריה:אמריקאים שנולדו ב-1960
קטגוריה:זוכי פרס הים התיכון
Doomsword

DoomSword (בעברית: "חרב האבדון", תעתיק: דומסוורד) היא להקת אפיק דום מטאל מאיטליה.<ref></ref> דומסוורד הוקמה בשנת 1997 על ידי Deathmaster. באותה שנה הוציאה הלהקה את הדמו הראשון שלה. מאז הספיקה הלהקה להוציא עוד שלושה אלבומים מלאים, כשהאחרון מביניהם My Name Will Live On יצא בשנת 2007.

המוזיקה של הלהקה בנויה מהריפים הכבדים והאיטיים שמאפיינים את הדום מטאל, יחד עם אלמנטים שמאפיינים להקות ויקינג מטאל, מה שיוצר סאונד אטמוספירי וכבד, דמוי שדה קרב. באלבום האחרון של הלהקה Let Battle Commence ישנן גם גיטרות אקוסטיות, ומספר שירים באלבום מתאפיינים בהתחלה אקוסטית ולאחר שניות מספר כניסה של גיטרות עם דיסטורשן. בנוסף הלהקה עושה שימוש באפקט של קרן מלחמה, שמעצימה את אווירת הקרב בשירים.

ב-22 ביוני 2007 יצא אלבומה המלא הרביעי של הלהקה העונה לשם "My Name Will Live On" ("שמי ימשיך לחיות"). האלבום דלף לאינטרנט בתאריך 12 ביוני. האלבום, שלא כמו קודמיו, ניחן בסולואי גיטרה דומיננטיים, מהירים וטכניים יותר וניכרת עבודת הגיטרה הממוקצעת של The Forger גיטריסט הלהקה. האלבום מהווה מיזוג מוזיקלי בין להקות אפיק דום מטאל כדוגמת Candlemass השוודית לבין צליליה של להקת הוויקינג מטאל הגדולה בת'ורי.

==חברי הלהקה==
* Deathmaster - סולן
* The Ancient - גיטרה
* Geilt - גיטרה בס
* WrathLord - תופים

==דיסקוגרפיה==
* 1997 - Sacred Metal (דמו)
* DoomSword - 1999
* Resound the Horn - 1992
* Let Battle Commence - 2003
* My Name Will Live On - 2007
* The Eternal Battle - 2011

==קישורים חיצוניים==
* 

* [http://www.truemetal.org/doomsword/ האתר הרשמי של דומסורד]
* [https://web.archive.org/web/20070626070228/http://www.ridersofdoom.com/ מועדון המעריצים הרשמי]

==הערות שוליים==

קטגוריה:להקות איטלקיות
קטגוריה:להקות דום מטאל
קטגוריה:להקות פולק מטאל
קטגוריה:להקות שהוקמו בשנת 1997
קטגוריה:רביעיות מוזיקליות
גזפרום נפט

גזפרום נפט (רוסית: Газпром нефть) - שעד ספטמבר 2005 נקראה בשם סיבנפט (Сибнефть), החברה החמישית בגודלה ברוסיה בתחום ייצור נפט וזיקוקו. החברה נרשמה ב-2006 בסנקט פטרבורג, כשקודם לכן הייתה באומסק שבסיביר. המשרד הראשי של החברה נמצא במוסקבה, ובעתיד מתוכננת בניית משרדים חדשים והעברת המשרד הראשי לסנקט פטרבורג (מרכז לאחטה).

==היסטוריה==
החברה נוסדה בשנת 1995 בצו נשיאותי של בוריס ילצין בשם "חברת הנפט הסיבירית" (Сибирская нефтяная компания), "סיבנפט" בראשי תיבות. החברה הוקמה מתוך ניסיון לפרק את המונופול של רוסנפט. שנתיים לאחר הקמתה, סיבנפט הופרטה כאשר רומן אברמוביץ' ובוריס ברזובסקי זכו במכרז על החברה ובמרבית מניותיה, שרכשו את החברה על סך של כ-100 מיליון דולרים. פעמיים (ב-1998 וב-2003) ניסתה החברה להתמזג עם YUKOS, כדי ליצור את חברת הנפט הגדולה ברוסיה, אך ללא הצלחה.

בספטמבר 2005 השתלטה חברת גזפרום על החברה; עבור 72.663% מהחברה היא שילמה 13.01 מיליארד דולר לחברת Millhouse Capital UK Ltd, חברת ההחזקות של רומן אברמוביץ'.

בסתיו 2006 מועצת המנהלים של החברה החליטה לשנות את שם החברה מ"סיבנפט" ל"גזפרום נפט" ולהירשם מחדש בסנקט פטרבורג ובעתיד לפתח פרויקט בנייה של קומפלקס משרדים עבור החברה - גזפרום סיטי, הידוע יותר כאוחטה סנטר.

ב-2008 נחתם הסכם במוסקבה בין ממשלת רוסיה לממשלת סרביה על מכירת 51% ממניות חברת הנפט הלאומית של סרביה, "נפטנה אינדוסטרייה סרבייה" (Нафтна индустрија Србије), לגזפרום נפט.

== פעילות ==
גזפרום נפט פועלת באזורי נפט וגז במחוזות האוטונומיים ימלו-ננץ וחנטי ומנסי ובמחוזות אומסק, טומסק ואורנבורג, ומתקני הזיקוק העיקריים שלה ממוקמים ב-אומסק (בית זיקוק לנפט באומסק, – אחד מבתי הזיקוק הגדולים ברוסיה), במוסקבה בירוסלבל ובסרביה.

== מנהלי החברה ==
* ויקטור גורודילוב (1995–1997)
* אנדריי בלוך (1997–1998)
* יבגני שווידלר (1998–2005)
* אלכסנדר ריאזאנוב (2005–2006)
* אלכסנדר דיוקוב (2006–)

== ראו גם ==
* גזפרום
* כלכלת רוסיה

== קישורים חיצוניים ==

* 
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:קצרמר רוסיה
קטגוריה:סנקט פטרבורג: חברות
קטגוריה:רוסיה: חברות נפט
קטגוריה:חברות הנסחרות בבורסה לניירות ערך בלונדון
קטגוריה:חברות הנסחרות בבורסה לניירות ערך במוסקבה
נפט
רוסנפט

רוסנפט (ברוסית: Роснефть) היא חברת נפט וגז רוסית גדולה. היא נוסדה בשנת 1993 כחברה בבעלות המדינה, על בסיס הנכסים שהיו קודם בבעלות רוסנפטגז, החברה שירשה את משרד הנפט והגז של ברית־המועצות. ב-2013 הפכה ליצרנית הנפט הגדולה בעולם.

בשנת 1995 הפכה הממשלה הרוסית את רוסנפט לחברת מניות משותפת פתוחה (OJSC), בבעלות ממשלת רוסיה ובניהולה. לאחר תהפוכות רבות בניהול החברה, מינתה ממשלת רוסיה באוקטובר 1998 הנהלה חדשה לחברה, בראשות סרגיי בוגדנצ'יקוב, המכהן במשרה זו עד היום. תחת הנהלתו הפכה רוסנפט לחברה רווחית, וביולי 2006 ערכה הנפקה ציבורית ראשונה, בה גייסה 10.6 מיליארד דולר.

רוסנפט, שבסיסה במוסקבה, היא החברה השלישית בגודלה ברוסיה, אחרי לוקאויל וגזפרום, אף הן מתחום האנרגיה. פעילותה נוגעת לכל תת-הענפים בסקטור האנרגיה, מההפקה ועד השיווק לצרכן. החברה עוסקת בחיפוש והפקה של נפט וגז ברחבי רוסיה, מפעילה שני בתי זיקוק, ומחזיקה בחברות-בנות העוסקות בהובלת נפט במכליות, בתפעול צינורות נפט, ושיווק נפט ותזקיקים. מכירותיה ברבעון שהסתיים בספטמבר 2006 עמדו על 9.165 מיליארד דולר, ורווחיה לפני מס עמדו על כ-1.5 מיליארד דולר. שווי החברה בסוף 2018 היה כ־64 מיליארד דולר.

בקיץ 2017 רכשה החברה את ענקית הנפט ההודית Essar Oil תמורת 12 מיליארד דולרים.

בדצמבר 2018 הודיעה החברה שתבטל הסכמים בהיקף משוער של 30 מיליארד דולרים עם איראן, בשל העיצומים שהטילה ארצות הברית בתגובה לתוכנית הגרעין האירנית.

בספטמבר 2017 מונה קנצלר גרמניה לשעבר גרהרד שרדר ליו"ר דירקטוריון החברה, והיה בתפקיד עד מאי 2022.

== ההפרטה ==
בדצמבר 2016 הודיע נשיא רוסיה, ולדימיר פוטין, על מכירת 19.5 אחוזים מחברת רוסנפט בעבור 10.2 מיליארד דולרים. עסקת המכירה הושלמה במהירות, כאשר רוב המערכת הפוליטית ברוסיה כלל אינה מודעת לה ומבלי שהתבצע דיון ציבורי בנושא. פירוש הדבר הוא שרוסיה למעשה איבדה את השליטה בחברה, במהלך שכלל לא אושר על ידי ממשלת רוסיה . זהות הקונים נותרה אנונימית: לכאורה, הרוכשים הם ממשלת קטר וחברת גלנקור השווייצרית. אולם הרכישה עצמה התבצעה תוך שימוש במספר חברות רכישה שהתפרסו בכמה מדינות שונות כגון סינגפור, אנגליה ואיי קיימן, תוך ניצול פרצות בחוקי בעלות המאפשרות לבעלי חברות מסוימות שלא להסגיר את זהותם.

== ראו גם ==
* גזפרום
* כלכלת רוסיה
* בשנפט

== קישורים חיצוניים ==

* 
* 

== הערות שוליים ==

קטגוריה:חברות הנסחרות בבורסה לניירות ערך במוסקבה
קטגוריה:רוסיה: חברות נפט
קטגוריה:חברות ממשלתיות ברוסיה
קטגוריה:חברות גז טבעי רוסיות
קטגוריה:חברות הנסחרות בבורסה לניירות ערך בלונדון
ביאנקה ראיין

ביאנקה טיילור ראיין (באנגלית: Bianca Ryan; נולדה ב-1 בספטמבר 1994) היא זמרת-יוצרת ומוזיקאית אמריקאית, התפרסמה כאשר זכתה בעונה הראשונה של תוכנית המציאות "America's Got Talent" כאשר הייתה בת 11.

== ביוגרפיה ==
ראיין נולדה בפילדלפיה, פנסילבניה. היא חצי אירית (מצד אביה) וחצי יפנית (מצד אמה). יש לה אח גדול ממנה ששמו סוואן, ואחות ואח צעירים ששמם איזבלה וג'אגר.

ב-17 באוגוסט 2006 ניצחה ראיין בתחרות הטלוויזיונית "America's Got Talent" ששודרה בערוץ NBC, שם זכתה במיליון דולר. לאחר ניצחונה, הופיעה בסיבוב הופעות ברחבי אמריקה, וזכתה להצלחה רבה.

ב-14 בנובמבר 2006, הוציאה את האלבום הראשון שלה הקרוי על שמה (Bianca Ryan) ובו 12 שירים. מספר שירים מן האלבום, ובכלל זאת הסינגל שהוצא לכבוד חג המולד, Why Couldn't It Be Christmas Every Day?, זכו להצלחה רבה.

==קישורים חיצוניים==

* 

* [http://www.nbc.com/Americas_Got_Talent/ אתר התוכנית "America Got Talent"] באתר NBC
* [http://www.youtube.com/watch?v=pL2s2SWL8QE&feature=related האודישיין שלה בתוכנית]

קטגוריה:זמרות-יוצרות אמריקאיות
קטגוריה:מוזיקאיות אמריקאיות
קטגוריה:זוכים בתוכניות מציאות
קטגוריה:אמניות קולומביה רקורדס
קטגוריה:אמריקאיות ממוצא אירי
קטגוריה:אמריקאים ממוצא יפני
קטגוריה:אמריקאיות שנולדו ב-1994
קטגוריה:אמריקאים שנולדו ב-1994
גילדה (אקולוגיה)

באקולוגיה, גילדה היא קבוצת מינים במערכת אקולוגית מסוימת המנצלים את אותם המשאבים, אך המפגינים הסתגלויות אבולוציוניות שונות המאפשרות להם לדור בכפיפה אחת, תוך הפחתת היריבות ביניהם ויצירת מערכת יציבה פחות או יותר. כך לדוגמה, גילדת "אוכלי הזרעים" תכלול בתוכה מיני נמלים, מכרסמים וציפורים. הגילדה היא מונח מופשט המתאר תפקוד ביולוגי החורג מגבולות הקרבה המשפחתית והשפעות הסביבה הייחודית.

המונח "גילדה" שימש לראשונה את ריצ'רד ב. רוט (Richard B. Root) ב-1967 לתיאור קבוצת מינים ביולוגיים אשר "מנצלת אותם משאבים סביבתיים בצורה דומה", וצמח מהצורך האקולוגי לטפל בהשפעות של אבולוציה מקבילה. האקולוג אשר מנתח את היחסים בין האורגניזמים לסביבתם, נבדל בהשקפתו מחוקר האבולוציה אשר מתעניין במקורו של האורגניזם ובהשתלשלות ההתאמות שהופיעו או נעלמו במרוצת הזמן (או המרחק). מאז עבר המונח "גילדה" טשטוש מסוים ובמקרים לא מעטים הפך למושג נרדף לחברה. ב-1996 פרסמו John E. Fauth et. all בכתב העת The American Naturalist מספר כללים להגדרת מושגים באקולוגיה של חברות, והגדירו את הגילדה כקבוצת מינים "במנותק מקרבתם המשפחתית ומתפוצתם הגאוגרפית, המנצלת משאב משותף".

חשיבות הגילדה באה לידי ביטוי מיוחד כאשר עוסקים בחקר ההשפעות התחרותיות בין מינים. התחרות בין מינים השייכים לאותה הגילדה גבוהה, בעוד התחרות בין מינים השייכים לאותה הסדרה (ולעיתים אף לאותה המשפחה) לעיתים קרובות אינה גבוהה. חלק מהסיבה הוא מנגנון ההתמיינות האבולוציוני אשר כולל בתוכו מרכיב לירידה בתחרות בין האוכלוסיות העוברות התמיינות (חלוקה למינים).

==לקריאה נוספת==
<div style="direction: ltr;">
*Root, R. The niche exploitation pattern of the blue-grey Gnatcatcher. 1967. Ecological Monographs 37:317–350 
*Fauth, J. E. et al. Simplifying the jargon of Community Ecology: A conceptual approach. 1996. The American Naturalist 147:282-286 
*Begon, M., J.L. Harper, and C.R. Townsend. Ecology: Individuals, populations and communities. 1996. 3rd edition. Blackwell Science
</div>
==קישורים חיצוניים==

* 

קטגוריה:אקולוגיה
חקלאי

חקלאים ורפתנים מישראל התארחו בבית הנשיא לכבוד חג השבועות, יוני 2024
חקלאי אמריקאי בעל מחלבה
חקלאי בניקרגואה
חקלאי הוא אדם העוסק בחקלאות – מגדל בעלי חיים או צמחים מתורבתים כמקור למזון, לביגוד ולמוצרים אחרים. חקלאי יכול להיות בעל קרקע חקלאית או לעבוד כפועל על אדמות שנמצאים בבעלותם של אחרים, אך לרוב המונח מתייחס לבעל משק, בעוד העובדים בחווה/משק חקלאית מכונים בדרך כלל פועל חקלאי. חקלאי המסתמך רק על מי גשמים להשקיית גידוליו עוסק בחקלאות בעל, זאת להבדיל מחקלאות שלחין בה נעשה שימוש באגירה והזרמה של מים אל השדה.

אדם העובד בחקלאות בחברה לא מתועשת, ובייחוד אנשים שעסקו בחקלאות בתקופת ימי הביניים תחת משטרים פיאודליים, מכונה איכר.

== היסטוריה ==
תחום החקלאות התפתח במהלך התקופה הנאוליתית, והמעבר לחקלאות היה אחד מהמאפיינים המגדירים של אותה התקופה. המעבר מחברה של ציידים-לקטים לחברה חקלאית נעשה כאשר האדם החל לעבד את הקרקע כדי לגדל את מזונו. החקלאות עיצבה את התפתחות התרבות האנושית והובילה לשיפור ברווחתו ובריאותו של האדם. בתקופת הברונזה בשומר היו חקלאים רבים (כ-7,000 עד 6,000 שנה לפני זמננו). החקלאים במצרים העתיקה השתמשו במי הנילוס על מנת להשקות את יבוליהם.

הנוהג של גידול בעלי חיים למטרות חקלאיות קיים במשך אלפי שנים. עזים וכבשים בויתו לפני כ-10,000 שנה באסיה. החזירים בויתו לפני כ-9,000 שנה במזרח התיכון ובסין. העדות המוקדמת ביותר לביות סוסים היא מלפני כ-6,000 שנה.

בחברות החקלאיות שלפני המהפכה התעשייתית היוו החקלאיים את מרבית האוכלוסייה.

=== התקדמות טכנולוגית ===
בעוד שבשנות ה-30 של המאה ה-20 היה חקלאי ממוצע בארצות הברית מסוגל לייצר מספיק מזון כדי להאכיל רק שלושה צרכנים אחרים, כיום מייצר חקלאי ממוצע מספיק מזון כדי להאכיל מעל למאה אנשים.

==כלים חקלאיים==
לצורך עבודת האדמה משתמש החקלאי בכלים שונים, כאשר כל כלי מותאם למטרה שלה הוא מיועד. בחברות מודרניות החקלאיים החליפו את הכלים מסורתיים במיכון מתקדם יותר.
* הכנת האדמה – האת משמשת לחפירה והעברת אדמה. המעדר משמש לעידור וחפירה של הקרקע. מחרשה משמשת לחרישת הקרקע ברמה עמוקה, הקלטרת לרמה בינונית והמשדדה לפני השטח. המערג משמש לסימון הקרקע לפני הזריעה.
* איסוף היבול – קציר של שיבולים נעשה על ידי מגל או חרמש. מגרפה יכולה לשמש לאיסוף עלים ושיבולים מהקרקע. קלשון משמש להרמה וזריקה של חומרים.

== סיכונים מקצועיים ==
ישנם מספר סיכונים מקצועיים לאנשים העוסקים בחקלאות – חקלאים עובדים ביומיום עם מכונות כבדות ובעלי חיים גדולים אשר יכולות במקרים מסוימים לגרום למוות או לפגיעה חמורה. החשיפה הממושכת לקרני השמש גורמת לנזקים הדרגתיים לעור של חקלאים אשר נמצאים מדי יום במשך שעות ממושכת בשמש.

== ראו גם ==
*פלאח
*כפר
*חווה חקלאית

==קישורים חיצוניים==

* 

==הערות שוליים==

*
קטגוריה:מקצועות החקלאות
גאזטיר

גאזטיר הוא מילון או אינדקס גאוגרפי שבו מופיעה רשימת ערכים גאוגרפיים ונתונים שונים לגביהם. גאזטיר עשוי להיות נספח למפה או לאטלס או מקור בפני עצמו.

== ראו גם ==
* הגאזט האנטארקטי המשווה SCAR

== קישורים חיצוניים ==

* 
* 

*
קטגוריה:ערכים שבהם תבנית בריטניקה אינה מתאימה
קטגוריה:ספר
קטגוריה:גאוגרפיה
קלטניסטה

קלטניסטה (באיטלקית: Caltanissetta; בסיציליאנית: Nissa) היא עיר בסיציליה שבאיטליה, ומשמשת כבירת נפת קלטניסטה. העיר, שבה 60,692 תושבים, הוקמה על ידי הפיניקים ב-406 לפנה"ס, בשם "קסטרה ניסיה" (Castra Nissia) שמשמעו, "ארמון הנשים". העיר נכבשה בשנת 829 על ידי המוסלמים, שכינו אותה "חאלד-א-ניסה" (Khalad an-Nisa). בשנת 1086 נכבשה העיר על ידי הנורמנים. תקופת הזוהר של העיר הייתה בעת בה שגשגה באזור זה כריית הגפרית. המכרות הפסיקו פעילותם ב-1988. זוהי העיר ה-14 בגודלה באיטליה לפי שטח, העיר השישית בגובהה באיטליה לפי גובה (568 מ'), הגובה השני בגובהו בסיציליה אחרי העיר אנה. לעיר 2 ערים תאמות: ניו יורק, רג'ו די קלבריה

==קישורים חיצוניים==

* 
* 

==הערות שוליים==

קטגוריה:סיציליה: ערים
קטגוריה:פיניקים: מושבות
מאמן

מאמן קבוצת [[פוטבול אוסטרלי מדריך את שחקניו]]
בספורט, מאמן הוא אדם המדריך ספורטאי או קבוצת ספורטאים, מייעץ להם ומנהל את פעולותיהם כאשר הם מתכוננים לתחרות ספורטיבית, ובזמן שהם משתתפים בה בפועל. חלק מהמאמנים עסקו בענף בו הם מתמחים כספורטאים מקצוענים. לכל הפחות שיחקו בענף בו הם מאמנים עד גיל נוער. ברוב ענפי הספורט המאמנים צריכים לעבור הכשרה מקצועית כדי לעסוק בכך. כמו קורס הפרו בענף הכדורגל.

==תפקידי המאמן==
המוטל על המאמן משתנה מענף לענף וממקום למקום. בדרך כלל תפקידו כולל את:
* התוויית הטקטיקה והאסטרטגיה המתאימה לכל משחק או תחרות, בהתאם ליריב ולנסיבות המשתנות.
* בחירת התחרויות שבהן ישתתף הספורטאי או הקבוצה, בענפי ספורט שבהם קיימת האפשרות לבחור (כגון טניס).
* בחירת משטר האימונים הפיזי, התרגילים וההכנות שיבצעו הספורטאים, במטרה להביא אותם לשיא ברגע הנכון, לחלק נכון את מאמציהם ולמנוע פציעות.
* בחירת ההרכב המתאים לכל תחרות או משחק, בענפי ספורט קבוצתיים, כגון כדורגל או כדורסל, וביצוע חילופים תוך כדי ההתמודדות, אם הם מותרים.
* הטלת משמעת על הספורטאים.

==מקומו בארגון==
ארגונים ספורטיביים מודרניים כוללים בתוכם מבנה ארגוני מורכב, על פי רוב היררכי, שכולל יותר ממאמן אחד, ומחלק את תחומי האחריות בין נושאי התפקידים השונים. בייחוד אמורים הדברים במועדוני ספורט מקצוענים.

במסגרת מבנה היררכי זה, פועלים ביחד בדרך כלל מאמן ראשי, יחד עם עוזרי מאמנים ומאמנים ייעודיים כגון מאמני שוערים בכדורגל, או כאלו שאחראים על כושר גופני. ישנם מאמנים המופקדים על מחלקות הנוער וקבוצות המשנה של מועדוני ספורט, כמו גם כאלה שמאמנים נבחרות לאומיות בגילאים שונים.

בארגונים מסוימים, כמו בקבוצות הכדורגל בבריטניה, מקובל מודל שמקנה למאמן הראשי סמכויות נרחבות יותר, הגולשות גם להיבט הכלכלי-ניהולי של הקבוצה. מאמן כזה אף נקרא לעיתים מנהל או מנג'ר. ברוב מועדוני הספורט הבכירים בעולם, יש איש מקצוע הנמצא מעל המאמן הוא המנהל המקצועי (Gerenal Manager באנגלית) שאחראי בעיקר על הבאת רכש מקצועי הן של שחקנים והן של אנשי אימון. לעיתים את העבודה השוטפת מול השחקנים באימונים עושים עוזרי המאמנים, בעוד המאמן הראשי עסוק בעיקר בהכנה הטקטית למשחקים. 

מקובל שעל הספורטאים לנהוג יראת כבוד מסוימת במאמן, שמתבטאת בין השאר בפנייה אליו כ"המאמן" ולא בשמו. יחס זה נובע בחלקו מכפיפות הספורטאים למאמן, ובחלקו מעובדת היות המאמן, ברוב הגדול של המקרים, מבוגר מהספורטאים אותם הוא מדריך.

== כדורגל ==

בכדורגל, המאמן אחראי על העברת האימונים בין המשחקים, על קביעת המערכים וההרכבים למשחק וניהול המשחק עצמו (חילופים, טקטיקות וכו'). במהלך משחק הכדורגל על המאמן להיות באזור הטכני של קבוצתו.

כדי לאמן במשחק רשמי של אופ"א או בליגה הראשונה במדינה החברה באופ"א, על המאמן להיות בעל תעודת פרו של אופ"א. בישראל קיימת חובה לעבור הסמכה במכון וינגייט או הסמכה מקבילה במוסד בעולם בשביל לאמן בכל מסגרת ובכל קבוצת גיל.

== ראו גם ==
* מנהל ספורטיבי
* מאמן זמני
* עוזר מאמן

== קישורים חיצוניים ==

* ציטטות על מאמנים, ויקיציטוט

*
קטגוריה:מקצועות הספורט